Balotelli ma jistax jieħu nifs (ħa nkun pulit) mingħajr ma jaqla' kontroversja. Huwa fatt ukoll li jaqa' ħafna għalxejn biex jipprova jieħu penalti. U jista' mqar għal ftit ħin, meta jkun man-nies, ineħħi dawk il-headphones minn ma' widnejh! Kemm naraha antisoċjali dil-ħaġa… Imma fuq tal-antikamorra għalija għandu raġun. Mingħajr ma saqsewh qabdu u "ħatruh" simbolu tal-antikamorra. Sempliċiment għax jilgħab mal-Italja u għax it-tim nazzjonali mar jilgħab logħba fil-belt kapitali tal-kamorra, Napli. Ejja ngħidu li mhux għax iswed, imma għax hu l-aktar plejer Taljan famuż oramaj (x'differenza minn Baggio u Del Piero…). Balotelli m'għoġbitux dil-biċċa tas-simbolu tal-antikamorra. Ittwitja "dak intom qed tgħiduh". Ġejt hawn biex nilgħab logħba futbol u minn affarijiet oħra ma jintessanix. Għalija għandu kull dritt. Semmaj kieku se jqabbduh jieħu sehem f'xi kruċjata politika jew soċjali, tkun xi tkun, imisshom imqar saqsewh jekk hux interessat.